**projektas**

**reg. Nr. T-180**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio LĖVENS PAGRINDINEI MOKYKLAI didžiausio leistino pareigybių (etatų) skaičiaus patvirtinimo**

2022 m. rugsėjo d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 9 straipsnio 2 dalies 4 punktu, įgyvendindama Pasvalio Lėvens pagrindinės mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-134 ,,Dėl Pasvalio Lėvens pagrindinės mokyklos nuostatų patvirtinimo“ (su visais aktualiais pakeitimais), 30 punktą ir atsižvelgdama į Pasvalio Lėvens pagrindinės mokyklos 2022 m. rugsėjo 9 d. raštą Nr. SD-216 ,,Dėl informacijos pateikimo“ bei į Švietimo valdymo informacinės sistemos (ŠVIS) 2022–2023 m. m. ,,Etatinio mokytojų darbo užmokesčio pagal ,,Mokymo lėšų apskaičiavimo, paskirstymo ir panaudojimo tvarkos aprašą“ suvestinę, Pasvalio rajono savivaldybės taryba nusprendžia:

1. Patvirtinti Pasvalio Lėvens pagrindinei mokyklai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 98,27 etato.
2. Pripažinti netekusiu galios Pasvalio rajono savivaldybės tarybos 2021 m. rugsėjo 29 d. sprendimą Nr. T1-169 ,,Dėl Pasvalio Lėvens pagrindinei mokyklai didžiausio leistino pareigybių (etatų) skaičiaus patvirtinimo“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto vyr. specialistė

Virginija Bajoriūnaitė

2022-09-09

Suderinta DVS Nr. RTS-197

Pasvalio rajono savivaldybės tarybai

**AIŠKINAMASIS RAŠTAS**

dėl **pasvalio LĖVENS PAGRINDINEI MOKYKLAI** didžiausio leistino pareigybių (etatų) skaičiaus patvirtinimo

**2022-09-09**

Pasvalys

**1. Sprendimo projekto rengimo pagrindas.**

 Esant etatinio mokytojų darbo apmokėjimo tvarkai, kasmet pagal mokinių skaičių nustatomas mokytojų etatų skaičius mokykloje – Švietimo valdymo informacinės sistemos (ŠVIS) 2022–2023 m. m. ,,Etatinio mokytojų darbo užmokesčio pagal ,,Mokymo lėšų apskaičiavimo, paskirstymo ir panaudojimo tvarkos aprašą“ suvestinė.

 Pasvalio Lėvens pagrindinės mokyklos 2022 m. rugsėjo 9 d. raštas Nr. SD-216 ,,Dėl informacijos pateikimo“.

**2. Sprendimo projekto tikslai ir uždaviniai.**

Patvirtinti Pasvalio Lėvens pagrindinei mokyklai didžiausią leistiną pareigybių (etatų) skaičių.

**3. Kokios siūlomos naujos teisinio reguliavimo nuostatos ir kokių rezultatų laukiama.**

 Mokytojų etatų skaičius nustatomas kasmet, atsižvelgiant į mokinių skaičių bendrojo ugdymo mokykloje rugsėjo 1 d.

 Padidinus kitų pareigybių (etatų) skaičių, bus galima teikti mokytojo padėjėjo pagalbą mokiniams iš Ukrainos, kurių rugsėjo 1 d. duomenimis mokykloje yra 21.

**4. Skaičiavimai, išlaidų sąmatos, finansavimo šaltiniai.**

Pasvalio Lėvens pagrindinei mokyklai didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius padidėja 0,19 etato mokytojo pareigybės ir 0,39 etato mokytojo padėjėjo pareigybės.

Pasvalio Lėvens pagrindinėje mokykloje neužimtų pareigybių (etatų) yra 0,61 (elektrikas). Mokytojo padėjėjo pareigybės 1 etatui bus naudojama minėta nepanaudota etato dalis ir dar didinama 0,39.

Pasvalio Lėvens pagrindinei mokyklai didinamas bendras didžiausias leistinas pareigybių (etatų) skaičius 0,58 etato ir yra 98,27 et. (buvo – 97,69 et.).

Dėl mokytojų etatų skaičiaus:

 2021–2022 m. m. mokytojų pareigybių etatų skaičius pagal ŠVIS – 44,74 et.

 2022–2023 m. m. mokytojų pareigybių etatų skaičius pagal ŠVIS – 44,93 et.

Didėja 0,19 etato.

Finansavimo šaltinis – Mokymo lėšos.

Dėl mokytojo padėjėjo etato:

Didinant 0,39 et. lėšų poreikis 2022 m. (4 mėn. + „Sodra“) – 3 673 Eur; 2023 m. (12 mėn. + „Sodra“) – 11 019,00 Eur.

Finansavimo šaltinis – Savivaldybės biudžeto lėšos. Mokymo lėšos.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti.**

Nėra.

1. **Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Švietimo ir sporto skyrius. Pasvalio Lėvens pagrindinės mokyklos direktorius.

PRIDEDAMA. Pasvalio Lėvens pagrindinės mokyklos 2022 m. rugsėjo 9 d. raštas Nr. SD-216 ,,Dėl informacijos pateikimo“.

Švietimo ir sporto skyriaus vyr. specialistė Virginija Bajoriūnaitė